CPF ยกทัพอาหารอร่อย ออกบูธงาน “Money Expo 2022”
CPF ยกทัพผลิตภัณฑ์อาหารอร่อย เพื่อสุขภาพที่ดี ร่วมออกบูธ “งาน Money Expo 2022” ครั้งที่ 22 เริ่มตั้งแต่ 12-15 พ.ค.65
CPF ยกทัพผลิตภัณฑ์อาหารอร่อย เพื่อสุขภาพที่ดี ร่วมออกบูธ “งาน Money Expo 2022” ครั้งที่ 22 เริ่มตั้งแต่ 12-15 พ.ค.65
12 พ.ค. 2565

นายกฤษฎา จีนะวิจารณะ ปลัดกระทรวงการคลัง พร้อมด้วย นายสันติ วิริยะรังสฤษฎ์ ประธานจัดงานมหกรรมการเงิน ครั้งที่ 22 หรือ Money Expo 2022 และ นางสาวภาคนี วิริยะรังสฤษฎ์ ประธานจัดงานร่วมฯ เยี่ยมชมบูธ บริษัท เจริญโภคภัณฑ์อาหาร จำกัด (มหาชน) หรือ CPF ที่ยกขบวนผลิตภัณฑ์อาหารคุณภาพ สะอาด ปลอดภัย มาให้นักลงทุนและผู้ร่วมงานได้อิ่มอร่อยจุใจ พร้อมแคมเปญสุดพิเศษมากมาย โดยมี นางพรรณินี นันทพานิช รองกรรมการผู้จัดการอาวุโส ด้านสื่อสารองค์กรและประชาสัมพันธ์ CPF ให้การต้อนรับ ณ บูธ J1 ชาเลนเจอร์ 2-3 อิมแพ็ค เมืองทองธานี
โดยภายในงาน CPF ผนึกกำลัง บริษัทในเครือซีพี นำผลิตภัณฑ์อาหาร เครื่องดื่ม ผักและผลไม้ สด สะอาด ปลอดภัย คุณภาพสูง ได้มาตรฐานสากลและสามารถตรวจสอบย้อนกลับได้ทุกขั้นตอน จัดโปรปัง อาทิ แบรนด์ซีพี ได้แก่ สเต็กหมูดำ ซีพี-คูโรบูตะ เพียง 60 บาท, เกี๊ยวซอสญี่ปุ่น เกี๊ยวซ่าหมู เกี๊ยวลุยสวน 5 แพ็ก 100 บาท, ไส้กรอกซีพี-บุชเชอร์ โบโลน่า นักเก็ตไก่ 3 แพ็ก 100 บาท, เกี๊ยวกุ้งจักรพรรดิ 2 แพ็ก 100 บาท, ชิคเก้นริบออลีน 500 กรัม เพียง 100 บาท, ธุรกิจห้าดาว (Five Star) อาทิ ไก่กรอบ ข้าวไก่ทอดน้ำปลา อกไก่รมควัน ไก่จ๊อ เต้าหู้ปลา คาราเกะ รวมทั้ง ชาชูหมูกรอบ ขาหมูเยอรมัน ซี่โครงอบน้ำผึ้ง ข้าวหน้าหมูต่างๆ จาก ไฮพอร์ค (Hipork), เครื่องดื่ม ชา-กาแฟ จาก STAR coffee
นอกจากนี้ ยังมี ฮอทดอกและเบอร์เกอร์ จากเชสเตอร์ (Chester’s) พร้อมด้วย ซาลาเปาหลากหลายรสชาติ เช่น เปาเห็ดลาวา เปาเห็ดทรัฟเฟิล เปาเห็ดหอม จากซินหมิง ตลอดจนผักและผลไม้สด จากสวนมหาลาภ ได้แก่ ทุเรียน สละ เงาะ มังคุด ลองกอง ผักสลัดรวม ข้าวโพดหวาน มะเขือเทศ และไข่ไก่อารมณ์ดี เป็นต้น
ทั้งนี้ ร่วมสัมผัสความอร่อย เติมเต็มสุขภาพที่ดี ด้วยผลิตภัณฑ์อาหารคุณภาพปลอดภัย ส่งตรงจากโรงงานของ ซีพีเอฟ ในราคาที่เข้าถึงได้ ณ บูธ J1 ชาเลนเจอร์ 2-3 อิมแพ็ค เมืองทองธานี ในระหว่างวันที่ 12-15 พฤษภาคม 2565 ตั้งแต่เวลา 10.00-20.00 น. ในงานมหกรรมการเงิน ครั้งที่ 22 (Money Expo 2022) โดยไม่มีค่าใช้จ่าย จัดโดย วารสารการเงินธนาคาร ภายใต้แนวคิด “Wealth to Wellness ความสมดุลแห่งชีวิต ความมั่งคั่งทางการเงินและสุขภาพ”